এভাবেই তাঁর ভাবনাচিন্তা আর প্রযুক্তিকে এক ছাদের তলায় এনে আরও অনেক কাজ করতে চান অরিজিৎ। এরাজ্যে এমন একটা ইকো-সিস্টেম তৈরী করতে চান, যাতে মেধাবী ছেলেমেয়েরা চাকরি পেতে পারেন এবং তাঁদের বাইরে চলে যাওয়ার কথা না ভাবতে হয়। ইতিমধ্যেই অরিজিৎ এবং তাঁর অন্যান্য উদ্যোগপতি বন্ধুরা মিলে 'Bong Entrepreneurs' নামে একটি গ্রুপ তৈরী করেছেন। তাঁদের একটাই লক্ষ্য, পশ্চিমবঙ্গকে আরও এগিয়ে নিয়ে যাওয়া। এখানে ভালো কাজের পরিবেশ তৈরী করা। তাঁর মতে "যদি আপনি সত্যিই নতুন কিছু করতে চান, তাহলে টাকার জন্য নয়, সেই ইচ্ছেটার জন্যই তা করতে শুরু করুন। টাকা ঠিক আসবে।"